CELEX: 62021CN0513
Language: hr
Date: 2021-08-19 00:00:00
Title: Predmet C-513/21 P: Žalba koju je 19. kolovoza 2021. podnijela osoba DI protiv presude Općeg suda (četvrto prošireno vijeće) od 9. lipnja 2021. u predmetu T-514/19, DI/ESB

24.1.2022   
            
            
               HR
            
            
               Službeni list Europske unije
            
            
               C 37/6
            
         
      Žalba koju je 19. kolovoza 2021. podnijela osoba DI protiv presude Općeg suda (četvrto prošireno vijeće) od 9. lipnja 2021. u predmetu T-514/19, DI/ESB
      (Predmet C-513/21 P)
      (2022/C 37/10)
      Jezik postupka: engleski
      
         Stranke
      
      
         Žalitelj: DI (zastupnik: L. Levi, odvjetnica)
      
         Druga stranka u postupku: Europska središnja banka
      
         Zahtjevi
      
      Žalitelj od Suda zahtijeva da:
      
                  —
               
               
                  ukine presudu protiv koje je podnesena žalba;
               
            
                  —
               
               slijedom toga usvoji žaliteljeve zahtjeve:
                              —
                           
                           
                              za poništenje odluke Izvršnog odbora ESB-a od 7. svibnja 2019., kojom se bez prethodne najave izriče disciplinski otkaz;
                           
                        
                              —
                           
                           
                              za poništenje odluke Izvršnog odbora ESB-a od 25. lipnja 2019., kojom se odbija pokretanje disciplinskog postupka nakon okončanja kaznenog postupka;
                           
                        
                              —
                           
                           
                              za, u svakom slučaju, naknadu neimovinske štete koju je pretrpio žalitelj i koja se procjenjuje ex aequo et bono na 20 000 eura;
                           
                        
                              —
                           
                           
                              za naknadu svih troškova.
                           
                        
            
                  —
               
               
                  naloži ESB-u da snosi sve troškove žalbenog i prvostupanjskog postupka.
               
            
         Žalbeni razlozi i glavni argumenti
      
      Presuda protiv koje je podnesena žalba sadržava pogrešku koja se tiče prava jer se njome odbija prvi tužbeni razlog, koji se temelji na nenadležnosti donositelja pobijanih mjera.
      Presuda protiv koje je podnesena žalba sadržava pogrešku koja se tiče prava jer se njome odbija drugi tužbeni razlog, koji se temelji na povredi članka 8.3.2 Pravila za osoblje i načela pravne sigurnosti.
      Presuda protiv koje je podnesena žalba sadržava pogrešku koja se tiče prava jer se njome odbija sedmi tužbeni razlog, koji se temelji na povredi pretpostavke nedužnosti i članka 48. Povelje Europske unije o temeljnim pravima.
      Presuda protiv koje je podnesena žalba sadržava pogrešku koja se tiče prava jer se njome odbija četvrti tužbeni razlog, koji se temelji na povredi članka 8.3.7 Pravila za osoblje i povredi načela nepristranosti kako je utvrđeno u članku 41. Povelje.
      Presuda protiv koje je podnesena žalba sadržava pogrešku koja se tiče prava jer se njome odbija šesti tužbeni razlog, koji se temelji na očitim pogreškama u ocjeni.